### Beslutning

Udvalget tog enstemmigt forbehold.

**Beslutningsforslag fra SF**

Det foreslås,

1) at man kun kan få en nedrivningstilladelse, når det hus, man ønsker at rive ned, efter en konkret vurdering ikke kan bruges til beboelse, eller at det ved konkret beregning kan dokumenteres at nedrivning og nybyggeri er en mere bæredygtig løsning end en renovering.

Begrundelse

I [adresse] nedrives mange fine og velfungerende parcelhuse, hvorefter der bygges nye parcelhuse.

Man kan sagtens forstå ønsket og behovet, hvis boligerne er slidt ned, men i nogle tilfælde er der ikke andet galt med det gamle, end at det er gammelt og ikke er nyt.

Der bruges massive ressourcer ved nybyggeri. Set i relation til [adresse] målsætning om CO2-neutralitet i 2030 er det væsentligt, at gamle velfungerende parcelhuse ikke rives ned for at erstattes af nye parcelhuse.

Det er ikke samfundsmæssigt rimeligt, at der bruges ressourcer på at fremstille byggematerialer til erstatning for brugbare bygninger, som bliver revet ned. Vi vil begrænse de ressourcer til nødvendige byggerier.

Det er klart, at der vil være undtagelser til ovennævnte. Fx hvis der med afsæt i en helhedsplan er peget på behov for ændring af sammensætningen af boliger, eller hvis nedrivningen sker i forbindelse med at der skabes en tættere by. I de tilfælde er det omvendt vigtigt, at der genanvendes så mange ressourcer fra det hidtidige byggeri, som det bæredygtighedsmæssigt giver mening.

Konkret forestiller vi os, at der indføres en praksis, hvor forvaltningen ved ansøgninger om nedrivningstilladelser besigtiger det pågældende hus, og vurderer om huset vitterlig er nedrivningsmodent.

Alternativt skal ansøgeren kunne dokumentere en klima- og miljømæssig gevinst, der indebærer, at en nedrivning af huset er en mere bæredygtig løsning end en renovering.

Stillet af SF’s byrådsgruppe

Steen Frederiksen, Margrethe Nilsson, Kristine Nielsen og Frank Gregersen (ordfører på sagen)

**INDSTILLING FRA MAGISTRATSAFDELINGEN FOR TEKNIK OG MILJØ**

**Svar på forslag fra SF om færre nedrivninger til gavn for miljø og klima**

### Resumé

SF har den 19. april 2021 fremsendt beslutningsforslag, hvori det foreslås, at man kun kan få nedrivningstilladelse, når det hus, man ønsker at rive ned, efter konkret vurdering ikke kan bruges til beboelse, eller at det ved konkret beregning kan dokumenteres, at nedrivning og nybyggeri er en mere bæredygtig løsning end renovering.

Set i relation til [adresse] målsætning om CO2-neutralitet i 2030 finder SF det væsentligt, at gamle velfungerende parcelhuse ikke rives ned for at erstattes af nye huse. Samtidig anfører SF undtagelser.

Teknik og Miljø følger udviklingen af nedrivning af bygninger i [adresse] tæt. Data fra de seneste 9 måneder af 2021 viser, at optil ca. 22 % af enfamiliehussagerne forudsætter nedrivning af et eksisterende hus.

Flere rapporter peger på, at man ved at renovere kan få en lige så god bygning klimamæssigt som ved at rive ned og bygge nyt. I mange tilfælde også totaløkonomisk.

Den eksisterende lovgivning varetager dog ikke hensyn til blandt andet klima og ressourcer på en sådan måde, så forslaget lovligt kan realiseres i administrationen af byggesager.

Kommunens lovmæssige muligheder for at hindre nedrivning er meget begrænsede, fordi nedrivning reelt kun kan hindres ved, at en bygning udpeges til bevaring i en lokalplan.

### Indstilling

Det indstilles, at:

1. Forslaget afvises for nuværende, indtil ny lovgivning om krav til byggeriers klimapåvirkning er vedtaget af Folketinget.

### Sagens forløb

28-04-2021 Aarhus Byråd
Sagens behandling blev udsat i byrådets møde den 28. april 2021.
 12-05-2021 [adresse]
Sagens behandling blev udsat  i byrådets møde den 12. maj 2021.
 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 9. juni 2021 om magistratsbehandling af forslaget.

Sagen bedes tilbagesendt byrådet via Magistraten.

 23-09-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 28-10-2021 Borgmesterens Afdeling påtegning

Fremsendes til Magistraten.

Det bemærkes, at den endelige version af indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Overskridelsen skyldes dog tilretninger i forhold til den oprindelige version af indstillingen efter enighed mellem Teknik og Miljø og Borgmesterens Afdeling, og overskridelsen er derfor ikke begrundet i indstillingen.

Borgmesterens Afdeling har derudover ikke yderligere bemærkninger.

 01-11-2021 Magistraten

Fremsendes til [adresse] med bemærkning, at Magistraten i mødet den 1. november 2021 anbefaler, at byrådet tiltræder Magistratsafdelingen for Teknik og Miljøs indstilling af 23. september 2021.

Curt Winther, Rådmand Birgitte Søndergaard og Asta Koch anbefaler, at Kommunen selv går foran. Konkret ved Ellehøjskolen.

Johnny Steffensen og Daniella Jørgensen tog forbehold.

Der indarbejdes nyt at-punkt om, at der rettes henvendelse til Regeringen.

 10-11-2021 [adresse]
Fremsendes til Teknisk Udvalg til behandling i henhold til beslutning i byrådets møde den 10. november 2021.
 13-12-2021 Teknisk Udvalg
Udvalget tog enstemmigt forbehold.